Publication: Magyar Közlöny
Issue: MK-1998-85 (Year: 1998, Number: 85)
Era: 1990-2004
Section: helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény
Paragraph Index: 62

12. § (2) bekezdését, 13. §-át és 57. § (1) és (5) bekezdését. Az indítványozók elsődlegesen arra hivatkoztak, hogy az önkormányzatok lakástulajdonának jelentős része, Budapesten döntő többsége a korábbi hatályos lakásügyi jogszabályok, majd pedig az Lt. által bevezetett vételi jog alapján elidegenítésre került. Ennek következtében az önkormányzatok csak a valóban és vitathatatlanul közérdekű és szociális célú lakásgazdálkodási feladatokat kötelesek és képesek ellátni. Ebbe a körbe szerintük a kifogásolt elhelyezési kötelezettség nem tartozhat, mert az nem minősül közfeladatnak, s az önkormányzati tulajdon ilyen korlátozását pedig az egyébként méltánylást érdemlő egyéni érdek nem indokolhatja. Ilyen kötelezettséget csak abban az esetben lehet alkotmányosan megállapítani, ha az valamennyi tulajdonformára kiterjed. Álláspontjuk szerint az önkormányzatok csökkent lakásvagyona nem terhelhető olyan feladattal, amelynek kielégítési fedezetét a jogalkotók már korábban elvonták, és e feladat végrehajtásához semmilyen forrást vagy támogatást nem biztosítanak. Ezért az önkormányzatok az elhelyezési kötelezettségüknek csak töredékét tudják teljesíteni, a végrehajtás általában lehetetlen. Az indítványozók végül kifogásolták azt is, hogy mivel az önkormányzat a házasság felbontása iránti perben félként vagy egyéb módon nem vehet részt, arról tudomást sem szerez, ezért ebben a tekintetben sérül az Alkotmány

Source: https://magyarkozlony.hu/hivatalos-lapok/c58dfd2ce1b4102ede7944f567869fbc618b3580/dokumentumok/104a4127216974e0d61eded05332b0da0549e2cd/letoltes